Maria Zandbang
Maria Zandbang, Varsoviae die 2 Novembris 1886 nata, Laski in oppido ad Varsoviam die 3 Octobris 1972 mortua, fuit eques Polona. Anno 1913 in certamine equestri internationali in honorem Archiducissae Austriae nominato, Vindobonae habito, vicit. Anno autem 1926, in certamine quodam Polonico, obstaculum, cuius altitudo 160 cm exaequabat, transiluit sedens in ephippio, ubi ambae pedes a sinistris equi pendebant, ut tunc temporis feminis moris erat; usque ad hodiernum diem nemo in Polonia altius in tali certamine exsilire potuit.